Oudjoernalis en -onderwyser stel debuutboek bekend | News24
Oudjoernalis en -onderwyser stel debuutboek bekend
Ilse Krige, oudjoernalis en -onderwyser, stel haar debuutboek, ’n Lewe saam met die ­bogeyman: Essays oor bipolêre gemoedsversteuring, op 18 Februarie by Kitchen Windows bekend. Foto: VERSKAF Multimedia · User Galleries · News in Pictures
‘BIPOLÊRE gemoedsversteuring is ’n bittere siekte om aan te ly,” sê Ilse Krige, oudjoernalis en -onderwyser, oor haar debuutboek, ’n Lewe saam met die ­bogeyman: Essays oor bipolêre gemoedsversteuring, wat sy eersdaags in Jeffreysbaai bekendstel.“Hierdie versameling skryfsels is die neerpen van emosies en waarnemings, eerder as feitelike inligting en mediese beskrywings van simptome,” sê Krige. Die boek bestaan uit 12 opstelle en meegaande skilderye wat verskillende aspekte van die gemoedsversteuring aanspreek. Nie net mense wat self as bipoler gediagnoseer is nie, maar ook nabymense en vriende kan baat vind uit hierdie beskrywings van die siekte, wat Krige “Die Bogeyman” noem.‘n Boekbekendstelling vind op Saterdag, 18 Februarie om 11:00 by Kitchen Windows in Jeffreysbaai plaas. Oor ’n kelkie Buck’s Fizz of ’n glasie ‘virgin’ lemoensap, asook ’n verskeidenheid foccaccias as versnapering kan gaste luister na ’n kundige navorser wat die emosio-nele versteuring kortliks verduidelik. Daarna lees die skrywer ‘n uittreksel uit een opstel uit die boek voor.Die Bogeyman-boek, sowel as skilderye uit die boek kan tydens die geleentheid gekoop word.Indien enigeen die kuiery by die restaurant wil verleng en vir middagete wil bly, is dit belangrik om te bespreek. Skakel Kitchen Windows by 042 293 4230 om ’n tafel te bespreek.